**Erasmus Slovenija**

U ponedjeljak su nas u Osnovnoj školi Bršljin dočekali učenici sa kojima smo imali obilazak škole i predstavili su nam svoju državu. Prvo što smo primijetili jest to da oni u prvi razred kreću sa 6 godina i imaju 9 razreda, veći broj učenika i djelatnika nego u našoj školi, učenici u školi nose papuče a ne tenisice kao što ih mi nosimo, nemaju kamere u školi i pristup garderobnom ormariću imaju samo određeni broj puta. Nakon obilaska, imali smo glazbenu umjetnost gdje smo imali upoznavanje sa učenicima koji su nas dočekali i imali smo aktivnost pod nazivom ''ice breakers'' sa kojom smo bolje upoznali jedni druge. Zatim smo imali malicu, što je kod nas doručak. Nakon malice slijedio je sat engleskog jezika u šestom razredu. Na satu je bila ugodna atmosfera, vidjeli smo primjere zadataka koje učenici rješavaju, također smo i mi sudjelovali u rješavanju. Nakon toga bili smo kod učiteljice Simone na predmetu domaćinstva. Bilo nam je zanimljivo jer mi nemamo taj predmet u svojoj školi. Učenici dobivaju kreativne zadatke i taj predmet nas je dosta zainteresirao. Nakon domaćinstva imali smo sat glazbene umjetnosti sa prvim razredom i učiteljicom Doris. Vidjeli smo kako prvi razred pjeva u zboru te smo i mi zajedno s njima malo zapjevali. Nakon glazbene umjetnosti otišli smo na kosilo što bi kod nas bio ručak. Doznali smo da oni imaju dva velika odmora. Prvi je nakon malice i svi učenici imaju odmor unutar škole, a drugi veliki odmor je nakon kosila a njega nazivaju rekreativni odmor. Na tom odmoru obično igraju neke igre na školskom igralištu kao što su nogomet, košarka ili samo šetaju. Vidjeli smo i da oni u sastavu svoje škole imaju zubara. Time smo završili ponedjeljak.

U utorak smo proveli svoj dan razgledavajući grad Ljubljanu i nismo bili u školi.

U srijedu smo prvi sat započeli sa tjelesnom kulturom s učenicima šestog razreda. Primijetili smo da djevojčice i dječaci vježbaju odvojeno. Djevojčice imaju učiteljicu a dječaci učitelja. Djevojčice i dječaci ne rade iste vježbe pa nam je bilo zanimljivo to što smo vidjeli neku razliku u odvojenom vježbanju pošto kod nas i djevojčice i dječaci rade sve isto. Nakon tjelesne kulture imali smo sat biologije sa devetim razredom. Vidjeli smo prezentacije učenika, način na koji ih učiteljica ocjenjuje i kakve zadatke odrađuju. Na ovom satu smo dosta toga razumjeli jer su učili gradivo slično našem. Svidjelo nam se to što su učenici iznosili svoja mišljenja i na neki način su isto tako pomogli svojim mišljenjem učiteljici ocijeniti druge učenike. Nakon toga smo imali malicu te nakon nje tehničku kulturu na kojoj su nam učenici pokazali kako odrađuju svoj zadatak. Uslijedila je likovna kultura sa učenicima šestog razreda i nakon nje njemački jezik. Njemački nismo baš dobro razumjeli jer nitko od nas nije učio njemački kao svoj prvi strani jezik. U 17 sati smo bili pozvani gledati priredbu. Izvedba priredbe je bila zanimljiva i vesela.

U četvrtak prvi sat su nam učenici predstavili svoju školu i mi njima svoju školu. Saznali smo koje aktivnosti imaju u školi, raspored sati, početak i završetak škole. Nakon predstavljanja otišli smo na sat kemije u osmi razred. Oni su rješavali radni listić za ponavljanje pa smo ga probali rješavati i mi. Većinom smo sve razumjeli. Nakon kemije imali smo sat matematike sa četvrtim razredom. Na matematici nam je bilo jako zanimljivo jer su gradivo obrađivali na jako kreativan način. Bili smo još na produženom boravku u prvom razredu. Bilo je dobro jer su i djeca i učitelji bili ljubazni i kreativni i odrađivali su zadatke kroz igru. S time smo završili četvrtak.

U petak smo prvi sat imali šumsku pedagogiju. To je predmet gdje djeca u prirodi u jednom predmetu uče vise predmeta. Razgovarali smo i igrali se s djecom a oni su kroz to učili. Imali smo kosilo i završili smo s zaključkom tjedna. U zaključku tjedna smo s učenicima iz Osnovne škole Bršljin razgovarali o razlikama u školi, što nam se svidjelo i kako mi odrađujemo neke stvari. **Ema Bosak, 8.a, 28.6.2024.**